สังคมข่าวหุ้นเกียรติก้อง ว่องไวยากร
 หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุนที่ได้รับความนิยมสูงสุดของประเทศ ฉบับประจำวันพุธที่ 29-พฤหัสบดีที่ 30 กรกฎาคม 2558*****ปรับฐานใหม่ 1,400 จุดจะอยู่หรือไป
29 ก.ค. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุนที่ได้รับความนิยมสูงสุดของประเทศ ฉบับประจำวันพุธที่ 29-พฤหัสบดีที่ 30 กรกฎาคม 2558*****ปรับฐานใหม่ 1,400 จุดจะอยู่หรือไป
********แนวรับสำคัญวันนี้ 1,400 จุด หากหลุดไปรอ 1,380 จุดได้เลย บอกได้ตลาดหุ้นไทยตอนนี้ปรับฐานใหม่อาศัยกระแสข่าวร้ายๆ ทั้งในประเทศและต่างประเทศถล่มหลังเศรษฐกิจไม่ฟื้นอย่างที่คนในรัฐบาลโม้ไว้ ความน่าเชื่อถือก็เลยหมดส่วนต่างประเทศก็น่ากลัวพอกัน หลังตลาดหุ้นจีนร่วงติดต่อกันมาแล้วหลายวันและต้องมาลุ้นผลประชุม FOMC หากทิศทางการขึ้นดอกเบี้ยของสหรัฐฯออกมาชัดเจนงานนี้ ตลาดหุ้นไทยร่วงต่อแน่นอน
**** PK เปิดตัวสวยจากราคาปิดครั้งสุดท้ายที่ 0.40 บาท  หลังหยุดเทรดตั้งแต่ 7 พ.ค.53 หลายคนที่ติดหุ้นตัวนี้อยู่ก็เทขายออกมามิใช่น้อย แต่ราคาก็ถือว่าโอเคขณะที่กรุงเทพยังอมหุ้นอยู่มาก จากที่ถือหุ้นอยู่ 10% ไซเลนต์พีเรียดแค่ 20% ของหุ้นที่ถืออยู่ทั้งหมด ระวังจะเทขายออกมานะ
******JAS ม้าตีนปลายช่วงแรกๆ ก็ดูเหมือนกับว่าจะไม่ไปไหนตามภาวะตลาดฯแต่กลับมีแรงซื้อเข้ามาช่วงท้ายตลาดฯหลังจากหมดแรงขายไปแล้วงานนี้เจ้ามือเล่นเป็นเพราะถ้าเข้ามาตอนแรกอาจรับไม่ไหว แบบนี้มีลุ้นไปต่อได้อีก
******WICE เป็นไอพีโออีกตัวหนึ่ง ที่เข้าสูตรสำเร็จ ราคาจองต่ำ หุ้นน้อย พิมพ์นิยมราคาวันแรกวิ่งกระจาย แต่คงจะเล่นได้ระยะสั้นเท่านั้นเพราะบรรดาหุ้นไอพีโอที่เปิดตัวแรงแบบนี้ อย่าง HPT ตอนนี้ไม่รู้หายไปไหนหมดแล้วใครจะเล่นรอบก็ต้องเข้าออกให้รวดเร็วก่อนเจ้ามือทิ้ง และเหมือน DAII เปิดตัวแรงซิลลิ่ง มาถึงวันนี้แทบไม่เห็นแววของวันแรกปรับตัวลดลงกันอย่างต่อเนื่อง กลายเป็นหุ้นที่ที่ถูกทิ้งให้อยู่กับเม่าตามประสาหุ้นจองที่เปิดตัวกันมาช่วงนี้
******ITD เสี่ยใหญ่ที่ถือหุ้นตัวนี้ได้ยินข่าวว่าเจ็บหนักแม้ว่าจะเข้าไปรับหุ้นมาหลายครั้ง แต่บันไดขาลงก็ยังไม่จบทำเอาจุกอกอยู่ตอนนี้ เพราะของเก่าก็มีอยู่เยอะแล้วแถมยังต้องเข้าไปพยุงราคาไว้อีก ข่าวดีเรื่องงานใหม่เข้ามาก็ไม่มีผลรอแต่งานช้างของภาครัฐที่ไม่รู้ว่าจะเกิดเมื่อไหร่ เลื่อนแล้วเลื่อนอีกรวมทั้งโครงการทวายที่หมายมั่นปั้นมือว่าจะเป็นโปรเจ็กต์ในดวงใจก็ยังไม่ชัดเจนเสียที
******ปรับครม.ช้าเกินไปแล้ว คงเคยได้ยินกว่าถั่วจะสุกงาก็ไหม้เสียแล้วถ้ามัวแต่รอทุกอย่างอาจไม่ทันกับสถานการณ์ทางเศรษฐกิจที่กำลังย่ำแย่ลงทุกทีจีดีพีประเทศไทยแผ่วลงเรื่อยๆ แม้หัวหน้าทีมเศรษฐกิจอย่างหม่อมอุ๋ยจะมาบอกว่าปีนี้จีดีพีจะโต 3% แต่นักลงทุนก็เริ่มไม่แน่ใจเพราะตัวเลขส่งออกก็ติดลบหนักเข้าขั้นโคม่าจะมาบอกกว่าจีดีพีจะโตก็เชื่อยาก ดังนั้นจึงสะท้อนออกมาทางการลงทุนทั้งในภาคเศรษฐกิจจริงและตลาดทุน ซบเซาเหมือนกันหมดแล้วยังจะหวงเก้าอี้อยู่อีกหรือ
******AJD สัญญาณเทคนิคเด่นหลังจากมีกระแสข่าวเรื่องการเทกโอเวอร์กิจการออกมาอย่างต่อเนื่องแต่ผู้บริหารก็ปิดปากเงียบ กลัวดีลล้มแบบว่ารอดีลจบแล้วค่อยประกาศทีเดียวจะได้ไม่เสียของ ใครรักชอบตัวนี้เล่นรอบพอไหว
******บอสใหญ่ TVD มั่นใจว่าจะสามารถกลับมาเทิร์นอะราวด์และสามารถล้างขาดทุนสะสมในงบเดี่ยวที่มีอยู่กว่า 30 ล้านบาทให้หมดเกลี้ยงภายในปีนี้โดยจะใช้กำไรที่ได้จากการดำเนินงานมาล้างขาดทุนสะสมล้วนๆ*****หุ้นพลังงานทางเลือกหมดเสน่ห์ ทั้ง EA DEMCO IFEC ที่นับวันจะร่วงโรยไปตามภาวะตลาด หรือมากกว่าตลาดฯถามว่าจะกลับมาอีกเมื่อไหร่ คงต้องรออีกรอบใหญ่เพราะเจ้าเปลี่ยนกลุ่มเล่น หาตัวใหม่ๆ สดๆ ซิงๆ เล่นจะดีกว่า*****
 
 